**OŠ „ 18.oktobar“ , Bioče**

**Projekat- izrada školskog časopisa**

**U projektu učestvuju svi nastavnici i svi učenici naše škole. Svaki nastavnik radi lični scenario po kojem će realizovati taj projekat u okviru svog predmeta. Slijedi priprema iz matematike.**

|  |  |
| --- | --- |
| ***Predmet/predmeti, Vannastavna/vanškolska aktivnost:*** | ***Matematika*** |
| ***Tema:*** | ***Izrada školskog časopisa*** |
| ***Ishodi učenja*** | ***Na kraju učenja učenik/ca će moći da:***   * *primjenjuje stečena znanja u različitim kontekstima i u rješavanju praktičnih zadataka;* * *povezuje informacije i svrsishodno ih koristi;* * *razumje da je matematika i njen način razmišljanja inkorporiran u svim prirodnim i društvenim predmetima bilo preko aritmetičko-algebarskih i geometrijskih sadržaja, bilo preko obrade i prikazivanja statističkih podataka* |
| ***Ishodi učenja za ključne kompetencije*** | 1. ***Kompetencija pismenosti***   *Pronalazi, procjenjuje, obrađuje i prezentira razlilčite vrste podataka i informacija koristeći različite vrste izvora podataka i informacija 2.1.7*   1. ***STEM***   *Koristi matematičke operacije s realnim brojevima, osnovne matematičke pojmove i koncepte predstavljajući objekte, ideje i postupke riječima, crtežima, dijagramima, grafovima, brojevima i simbolima 2.3.1.*  *Primjenjuje proporcionalnost, razmjeru i procentni račun u svakodnevnim životnim situacijama 2.3.6.*   1. ***Digitalna kompetencija***   *Napredno pretražuje, čuva i koristi informacije i sadržaje u digitalnom obliku 2.4.7*   1. ***Lična, društvena i kompetencija učenja kako učiti***   *Upravlja vlastitim procesom učenja uz povremenu podršku, unapređujući svoje učenje mijenjanjem plana ili pristupa učenju 2.5.3.*  *Prepoznaje značaj kompetencija za napredak u učenju i lični rast2.5.4.*  *Argumentuje izneseno mišljenje i stavove 2.5.8.*  *Planira samostalno učenje, učenje sa drugima i traženje podrške kada je to prikladno i efikasno2.5.9.* |
| ***Ciljana grupa*** | *Učenici od 6. do 9. razreda* |
| ***Broj časova i vremenski period realizacije*** | *Kontinuirano od 1. novembra 2020. do 15. maja 2021.* |
| ***Scenario i strategije učenja*** | *Aktivnost1. Predstavljanje ideje učenicima i davanje uputstava na koji način će se realizovati projekat*  Na nekom od časova učenici dobijaju osnovne informacije u vezi sa projektom, a zatim iznose svoja razmišljanja tj. pokreće se diskusija o načinu izrade časopisa kao i o tome koliko primjenjuju stečena znanja u svakodnevnom životu ,da li su svjesni svog znanja, da li su svjesni svog okruženja, šta misle o svojim sposobnostima, koje vještine posjeduju, kako uče, koje sposobnosti i vještine bi voljeli da razviju kod sebe...  Dobijaju uputstva za rad koja će važiti u okviru nastave matematike:   * *Svi učenici treba da daju svoj doprinos u osmišljavanju sadržaja dijela časopisa koji je u vezi sa matematikom , tako što će sami osmišljavati tekstove zadataka ili pronalaziti neke zanimljive sadržaje i zadatke;* * *Zadaci obavezno treba da budu inspirisani nekom konkretnom životnom situacijom , poželjno bi bilo da ne podsjećaju na klasične zadatke, da imaju neku zanimljivu priču , da pri izradi zadataka koriste znanja iz više predmeta, bilo ono što trenutno uče ili znjanja od ranije , zadaci mogu da imaju i elemente humora kao i odgovarajuće ilustracije;* * *Učenici će na projektu raditi individualno i u grupama (precizno objasniti način realizacije navedenih aktivnosti 2 i 3);* * *Učenici odlučuju o sadržaju i o načinu prikazivanja sadržaja;*   *Aktivnost2. individualni rad učenika na projektu*  Učenici u toku nastave i kod kuće, svoju pažnju usmjeravaju na to kako i gdje mogu primijeniti ono što uče na časovima u svakodnevnom životu i svoje zanimljive ideje zapisuju u za to predviđen dnevnik (u toku časova motivišem učenike u tom pravcu na razne načine: postavljenjem zadataka zanimljive sadržine koji su vezani za neke konkretne životne situacije, postavljanjem zadataka sa PISA testiranja, postavljenjm zadataka koji imaju duže tekstove a jednostavni su za rješavanje , upućujem ih na sadržaje iz drugih predmeta koji su u vezi s onim što uče... ) . Kako će organizovati i voditi svoj dnevnik to je njihov slobodan izbor ( može biti i u elektronskoj formi ). Takođe, istražuju i pronalaze na internetu zanimljive sadržaje, nalaze vezu između matematike i drugih predmeta i ono što im je najinteresantnije bilježe u svoj dnevnik. Ukoliko žele sami osmišljavaju zadatke ( po uputstvu ) i dodaju uz njih odgovarajuće ilustracije..  *Aktivnost3. grupni rad učenika*  Svakih 20 dana učenici rade u okviru svoje grupe , gdje razmjenjuju prikupljene ideje i zajednički osmišljavaju jedan zadatak ili više ako imaju inspiraciju. Učenici koriste vajber grupu ili neki drugi vid komunikacije, radi lakše saradnje i dogovora.  Na časovima predviđenim za utvrđivanje gradiva , prezentuju u grupama zadatke koje su sami osmislili kao i zanimljive sadržaje i zadatke koje su pronašli navodeći izvore podataka (literaturu ili linkove koje su koristili ).  Učenici redovno skladište ,u elektronskoj formi ,sve izabrane zadatke, materijale i slike crteža koje su osmislili u okviru svoje grupe . Svaka dva mjeseca predaju pripremljeni materijal Timu nastavnika i učenika koji vrši konačan odabir materijala za časopis. |
| Materijali za podučavanje i učenje | Računar, pristup internetu, mobilni telefoni, pribor za crtanje, literatura iz školske biblioteke . |
| Potrebna materijalna sredstva (uključujući troškovnik, ako je potrebno obezbjediti finansijska sredstva) | Časopis će biti u elektronskoj formi , tako da dodatna materijalna sredstva nisu potrebna. |
| Očekivani rezultati | Učenici su redovno popunjavali zanimljivim idejama svoj dnevnik – bili su motivisani ;  Učenici su uspješno na časovima prezentovali svoje ideje ;  Kvalitetno osmišljeni i zanimljivi sadržaji koji će zauzeti značajno mjesto u školskom časopisu;  Angažovanost svih učenika ;  Uspješan grupni rad i međusobna saradnja;  Razvijena želja kod učenika za učenjem i daljim sličnim angažovanjima; |
| Opis sistema procjenjivanja | Procjenjuju se :  Rezultati individualnog rada učenika na projektu i kvalitet organizacije i rada u grupi (kontinuirano davanje povratne informacije učenicima ) ;  Uspješnost prezentovanja ideja i stavova tokom časova ( povratna informacija od strane drugih učenika );  Sposobnosti korišćenja literature i podataka dobijenih pretraživanjem na internetu ( nivo zastupljenosti u pripremljenom materijalu );  Estetska vrijednost osmišljenih sadržaja, kreativnost ,primjenjivost u svakodnevnom životu i zanimljivost pripremljenog materijala ( mišljenja učenika , nastavnika ,roditelja ...) . |
| Evaluacija | Analiza rezultata procjenjivanja rada učenika na projektu, izvođenje zaključaka . |
| ***Pripremu osmislila Nina Knežević*** | |